သင်ခန်းစာ (၁၃)

တရားစီရင်ခြင်း၏နောက်ဆက်တွဲအဆင့်ဆင့်

ဒီဇင်ဘာလ ၁၇ - ၂၃

ဥပုသ်နေ့မွန်းလွဲပိုင်း ဒီဇင်ဘာလ ၁၇ ရက်

ဖတ်ရန်ကျမ်းချက်များ။ မသဲ၊ ၂၅း၃၁-၄၆။ ဒံ၊ ၇း၉-၁၄။ ၁ကော၊ ၆း၂၊၃။ ၂ပေ၊ ၂း၄-၆။ မာလခိ၊ ၄း၁။ ဗျာ၊ ၂၁း၈။

အလွတ်ကျမ်းချက်

‘‘အကြောင်းမူကား၊ ငါတို့ရှိသမျှသည် ကိုယ်ခန္ဓာ၌ကျင့်သော အကျင့်၊ ကောင်းမကောင်းရှိသည်အတိုင်း အကျိုးအပြစ်ကို အသီးအသီး ခံခြင်းငှာ၊ ခရစ်တော်၏တရားပလ္လင်ရှေ့၌ ပေါ်လာရကြမည်’’ (၂ကော၊ ၅း၁ဝ)။

နှုတ်ကပတ်တော်မှ ပြတ်သားသောအကြောင်းအရာတစ်ခုကို ဖော်ပြ ထားလျှင် ထိုအကြောင်းအတွက် တရားစီရင်ခံကြရမည်ဖြစ်သည်။ ဘုရားရှင် သည် ကမ္ဘာသူ/သားများကို တရားစီရင်လိမ့်မည်။ ဓမ္မသစ်နှင့် ဓမ္မဟောင်းမှ ကျမ်းချက်များကို မိမိတို့စိတ်ရှိသည်အတိုင်း အဓိပ္ပာယ် ကောက်ကြသည်။ ယနေ့ တရားမျှတမှုမရှိခြင်းဟူသမျှသည် တစ်နေ့တွင် အကုန်အစင်ထင်ရှားလာလိမ့်မည်။

သမ္မာကျမ်း၏အဆိုမှာ ဘုရားရှင်သည် ‘‘ပညာစုံလင်သောဘုရား (ယောဘ၊ ၃၇း၁၆) နှင့် ‘‘အလုံးစုံကိုသိတော်မူ’’ (၁ယော၊ ၃း၂ဝ) ‘‘ခပ်သိမ်း သောဝှက်ထားခြင်းများကိုဖော်ထုတ်’’ (ဒေသနာ၊ ၁၂း၁၄။ ယေရမိ၊ ၁၇း၁ဝ)။ လူတို့ရှေ့၌ ကျွနု်ပ်တို့လျှို့ဝှက်ထားသောအရာရှိနိုင်သော်လည်း ဘုရားသခင်သည် ဝှက်ထားသောအရာအားလုံးကို မြင်တော်မူ၏။

ကောင်းကင်နှင့်မြေကြီးကို ဦပစုစီရင်တော်မူသောဘုရားသည် လူသား တစ်ဦးစီ၏အမှုအရာကို သိရှိတော်မူသည်။ စီရင်တော် မူချက်သည် မျှတတော် မူသည်။ သူ၏ဖန်ဆင်းသော သတ္တဝါ အပေါင်းအတွက် လုပ်ဆောင်ပေးတော် မူသည်။ ထိုစီရင်ချက်သည် စကြဝဠာတစ်ခွင် ဆက်လက်လုပ်ဆောင်နေသည်။ အကြောင်းမှာ လူစီဖာသည် ပုန်ကန်ခြင်းကိုစတင်၍ ကောင်းကင်မှစ၍ မြေကြီးသို့တိုင် ပျံ့နှံ့လာခဲ့သည် (ဗျာ၊ ၁၂း၇-၉)။

ယခုအပတ်တွင် ကျွန်ုပ်တို့ နောက်ဆုံးအချိန် တရားစီရင်ခြင်း အဆင့်ဆင့် အကြောင်းကို လေ့လာသွားရပါမည်။ အပိုင်းသုံးပိုင်း ပါဝင်သည်။ ကြိုတင် တရားစီရင်ခြင်း၊ မိလေနိကပ်ကာလဖြေရှင်းခြင်းနှင့် အပြစ်ပေးဒဏ်ခတ်တရား စီရင်ခြင်းတို့ဖြစ်သည်။ အဆင့်ဆင့်၏ အဆုံးတွင် သန့်ရှင်းသူများထာဝရ အသက်ရရှိခြင်းနှင့် ဆိုးသောသူများ ဒုတိယသေခြင်းဖြင့် အားလုံးအဆုံးသတ် သွားမည်။

တနင်္ဂနွေနေ့ ဒီဇင်ဘာလ ၁၈ ရက်

နောက်ဆုံးတရားစီရင်ခြင်း

လူများစွာတို့သည် တရားစီရင်ခြင်းကို အပြစ်ပေးခြင်းဟု အဓိပ္ပာယ် ဖော်ကြသည်။ ယင်းသည်လည်း အဆင့်တစ်ဆင့်ပင်ဖြစ်သည်။ တရားစီရင်ခြင်း ကို အပြုသဘောနှင့်စီရင်ကြောင်း ကျွန်ုပ်တို့မမေ့အပ်ပါ။ တရားစီရင်ရာ၌ သန့်ရှင်းသူများကို ဆုပေးခြင်းလည်းပါဝင်သည်။ အမှန်မှာ ဒံယေလအနာဂတ္တိ ကျမ်းသည် နောက်ဆုံးကာလ တရားစီရင်ခြင်းကို ရည်ညွန်းသည်။ ‘‘အမြင့် ဆုံးသောဘုရား၏ သန့်ရှင်းသူ တို့အား စီရင်ရသောအခွင့်’’ (ဒံ၊ ၇း၂၂)။ ဘုရားရှင် ၏ တရားစီရင်ခြင်း၌ ပါဝင်မှုနှစ်ရပ်မှာ ဓမ္မဟောင်းကျမ်းမှတွေ့ရသော ဥပဒေသ များမှ ကျမ်းချက်ပါ အတိုင်း ‘‘ကောင်းကင်ဘုံ၌ နားထောင် တော်မူပါ။ မတရား ‘‘အမြင့် ဆုံးသောဘုရား၏ သန့်ရှင်းသူတို့အား စီရင်ရသောအခွင့်’’ (ဒံ၊ ၇း၂၂)။ ဘုရားရှင် ၏တရားစီရင်ခြင်း၌ ပါဝင်မှု နှစ်ရပ်မှာ ဓမ္မဟောင်းကျမ်း မှတွေ့ရသော ဥပဒေသ များမှ ကျမ်းချက်ပါအတိုင်း ‘‘ကောင်းကင်ဘုံ၌ နားထောင်တော်မူပါ။ မတရား သောသူသည် မိမိအပြစ်နှင့် အလျောက် ရှုံးစေခြင်းငှာလည်းကောင်း၊ ဖြောင့်မတ် သောသူသည် မိမိ ဖြောင့်မတ်ခြင်း နှင့် အလျောက် အကျိုးကိုခံရ၍ အပြစ်မှ လွတ်စေခြင်း ငှာ လည်းကောင်း ကိုယ်တော်ကျွန်တို့ကို တရားစီရင် တော်မူပါ’’ (၃ရာ၊ ၈း၃၂)။

မသဲ၊ ၂၅း၃၁-၄၆ နှင့် ယောဟန်၊ ၅း၂၁-၂၉ ကိုဖတ်ပါ။ အပြစ်ပေးခြင်းနှင့်ဆုချပေးခြင်းကို နောက်ဆုံးတရားစီရင်ရာ၌ ခရစ်တော် မည်သို့ပြုတော်မူမည်နည်း။

--------------------------------------------------------------------------------------------------

အချို့သူများက ‘‘အပြစ်စီရင်ခံရမည်မဟုတ်’’ (ယောဟန်၊ ၃း၁၈) နှင့် ‘‘အပြစ်မခံရ’’ (ယောဟန်၊ ၅း၂၄) စသည့်ကျမ်းပိုဒ်တို့ကိုသုံးသပ်ရာ၌ ခရစ်တော်နှင့်အတူရှိနေသူသည် တရားစီရင်ခြင်းမခံရဟု သဘောရှိ ကြသည်။ သို့သော် ကျမ်း၏ဆိုလိုခြင်းအဓိပ္ပာယ်မှာ ခရစ်တော်ကို ယုံကြည်သောသူများ သည် အပြစ်စီရင်ခြင်းနှင့်ကင်းလွတ်၍ ဆုလာဘ်ကို ရမည်ဟုသာဆိုလိုသည်။ သို့ဖြစ်သောကြောင့် နားလည်လွယ်သော စကားဖြင့် ဆိုရလျှင် ‘‘အပြစ်စီရင်ခြင်း မခံရ’’ (ယော၊ ၃း၁၈) နှင့် ‘အပြစ်စီရင် ခံရခြင်းထဲ၌ မပါဝင်ရဟူ၍ ရေးသား ရန်သင့်ပါသည် (ယောဟန်၊ ၅း၂၄)။

အတိုချုပ်သော် ကျွန်ုပ်တို့၏လမ်းဆုံးသည် ယခုကျွန်ုပ်တို့ အသက်ရှင် စဉ်မှာပင် အဆုံးအဖြတ်ပေးနေပါသည်။ ခရစ်တော်၌ တည် သော သူသည် ထာဝရ ဆုလာဘ်ကိုရရန် စီရင်ချက် ချထားပြီးဖြစ်သည်။ ခရစ်တော်၌မတည်သူသည် အပြစ်စီရင်ခြင်းခံရမည်ဟု စီရင်ချက်ချထား ပြီးသားလည်းဖြစ်သည်။ တရားစီရင် ခြင်းအကြောင်းကိုဖော်ပြခြင်း၌ (မသဲ၊ ၂၅း၃၁-၄၆)၊ ခရစ်တော်ပြောသော တရားစီရင်ခြင်း၌ ဆိတ် (ဆိုးသူ) အတွက်သာမဟုတ်ပါ။ သိုး (ဖြောင့်မတ်သူ) အတွက်ပါ ပါဝင်သည်။ တမန်တော်ကြီးရှင်ပေါလုသည်လည်း ‘‘အကြောင်း မူကား၊ ငါတို့ရှိ သမျှသည် ကိုယ်ခန္ဓာ၌ကျင့်သောအကျင့်၊ ကောင်းမကောင်း ရှိသည် အတိုင်း အကျိုးအပြစ်ကိုအသီးအသီးခံခြင်းငှာ၊ ခရစ်တော်၏တရားပလ္လင် ရှေ့၌ ပေါ်လာရကြလိမ့်မည်’’ (၂ကော၊ ၅း၁ဝ)။

တရားစီရင်ခြင်းအကြောင်းကို ကျွနု်ပ်တို့တွေးတောနေစဉ် စိတ်ထဲ အမြဲထားသင့်သောသဘောမှာ ကျေးဇူးတော်ကြောင့်သာ ကယ်တင်ခြင်းသို့ ရောက်ရ၏ (ဟေရှာ၊ ၅၅း၁။ ဧဖက်၊ ၂း၈-၁ဝ)။ ယုံကြည်ခြင်းအားဖြင့်သာ ဖြောင့်မတ်ခြင်းရ၏ (က၊ ၁၅း၆။ ရောမ၊ ၅း၁) နှင့် အကျင့်အားဖြင့် တရားစီရင်ခံကြရမည် (ဒေ၊ ၁၂း၁၃၊၁၄။ မသဲ၊ ၂၅း၃၁-၄၆။ ဗျာ၊ ၂ဝး၁၁- ၁၃)။ တရားစီရင်ခြင်း၏ အခြေခံလုပ်ထုံး လုပ်နည်းအဆင့်ဆင့်မှာ ပညတ်တော် (၁ဝ) ပါးကိုအခြေခံကာ စီရင်ချက် ချလိမ့်မည် (ဒေ၊ ၁၂း၁၃၊၁၄။ ယာကုပ်၊ ၁း၂၅။ ယာကုပ်၊ ၂း၈-၁၇)။ ကျွနု်ပ်တို့၏အကျင့်သည် အပြင်ပန်းလုပ်ဆောင်ချက်ဖြစ်၍ ကယ်တင် ခြင်း အတွက်အကျိုးရလဒ်အဖြစ် တရားစီရင်စဉ် သက်သေခံ အချက် အလက်ဖြစ်လိမ့်မည်။

သတိပြုပါ။ ဘုရားရှင်၌ မည်သူသည်ငရဲရောက်စေ၊ မည်သူသည် ကယ်တင်ခြင်းရစေဟူသော ကန့်သတ်ချက်ပညတ်ဥပဒေအဆင့် ထားရှိခြင်း မရှိပါ။ လူအားလုံး ယောက်ျားဖြစ်စေ၊ မိန်းမဖြစ်စေ မိမိတို့၏ စာရိတ္တဖြင့် မိမိတို့၏လမ်းဆုံးကို ရွေးချယ်သွားမည်ဖြစ်သည်။

နိဂုံးချုပ်ရသော် တရားစီရင်ခြင်းဟူသည် ဘုရားရှင်မှ သူ့ကို လက်ခံသည်၊ သူမကိုဖြင့်လက်မခံပါဟူသောအချိန်မျိုးမရှိပါ၊ အလျှင်း မရှိပါ။ သို့သော် ဘုရားရှင်မှနောက်ဆုံး ကျွန်ပ်တို့၏ရွေးချယ်ခြင်းကို စစ်တမ်းရယူချိန်တွင် ကျွန်ုပ်တို့သည် မည်သည့်အရာကိုရွေးမည်၊ မည်သည့်အရာကို ဖြင့်လက်မခံပါ။ ကိုယ်တော်ကိုလက်ခံခြင်း၊ လက်မခံခြင်း အပေါ်တွင်သာမူတည်သည်။ ထို ရွေးချယ်ခြင်းသည် ကျွနု်ပ်တို့၏ အကျင့်ပင်ဖြစ်သည်။

တနင်္လာနေ့ ဒီဇင်ဘာလ ၁၉ ရက်

အကြိုတရားစီရင်ခြင်း

ခရစ်တော်ပြန်မလာမီ စီရင်သောတရားစီရင်ခြင်း၏သဘော သို့မဟုတ် အကြိုတရားစီရင်ခြင်းကို သမ္မာကျမ်းစာတွင် များစွာဖော်ပြ ထားသည်။

ဒံ၊ ၇း၉-၁၄။ မသဲ၊ ၂၂း၁-၁၄။ ဗျာ၊ ၁၁း၁၊၁၈၊၁၉ နှင့် ဗျာ၊ ၁၄း၆၊၇ ကိုဖတ်ပါ။ ဖော်ပြပါကျမ်းချက်များတို့သည် ကောင်းကင်တရားစီရင်ရာ ပလ္လင်၌ ကြိုတင်တရားရင်ဆိုင်ခြင်းဖြစ်ကြောင်းကို ဖော်ပြပါသလား။ ထို တရားစီရင်ခြင်း၏လက္ခဏာသည်မည်သို့နည်း။

--------------------------------------------------------------------------------------------------

အကြိုတရားစီရင်ခြင်းအကြောင်းနှင့်ပတ်သက်၍ ဘုရားရှင်၏ လူများ တို့က တရားရင်ဆိုင်စေသော အကြောင်းရင်းသုံးချက်ရှိသည်ကို သမ္မာကျမ်းစာ ၌ဖော်ပြထားသည်။

ပထမဦးဆုံးအနေဖြင့် သေဆုံးလျက်ရှိသောဖြောင့်မတ်သူ၊ မဖြောင့်မတ် သူများကို သူတို့ငြိမ်သက်စွာအသိစိတ်မဲ့နေသော သင်္ချိုင်းတွင်း မှာပင်ရှိစေလျက် နောက်ဆုံးထမြောက်ခြင်းကို စောင့်စားစေသည် (ယောဟန်၊ ၅း၂၅-၃၉)။

ဒုတိယအချက်မှာ လူသားအားလုံးကို တရားရင်ဆိုင် ဖြေရှင်းစေခြင်း (၂ကော၊ ၅း၁ဝ။ ဗျာ၊ ၂ဝး၁၁-၁၃)။

တတိယအချက်မှာ ပထမဦးဆုံးထမြောက်လာသူတို့သည် မင်္ဂလာ ရှိသောထမြောက်ခြင်းနှင့် ဆုလာဘ်ကိုပိုင်ဆိုင်ရမည့် ဖြောင့်မတ်သူ အဖွဲ့ဖြစ် သည်။ ဒုတိယအဖွဲ့၌ထမြောက်လာသူတို့သည် ထာဝရသေခြင်းနှင့်ရင်ဆိုင် ရမည့် ဆိုးယုတ်သူများဖြစ်ကြသည် (ယောဟန်၊ ၅း၂၈၊၂၉။ ဗျာ၊ ၂ဝး၄-၆၊ ၁၂-၁၅)။

လူသားအားလုံး တရားစီရင်ခြင်းကိုရင်ဆိုင်ရမည်ဆိုလျှင် မျှော်လင့် ထားသောထမြောက်ခြင်းမရောက်မီ အစီရင်ခြင်းခံထား ကြရမည်။ အကြောင်းမှာ ထိုထမြောက်ခြင်းအသီးသီး၌ မိမိတို့၏ ဆုလာဘ် အသီးသီးကို ရယူကြရမည် ဖြစ်သောကြောင့်ဖြစ်သည်။

ဒံယေလအနာဂတ္တိကျမ်းသည် ထိုအကြိုတရားစီရင်ခြင်းအချိန်နှင့် သဘောသဘာဝအကြောင်းကို နားလည်စေရန်ကူညီပေးသည်။ ပုံဆောင်မှု ပြုထားသော ရက်ပေါင်း ၂၃ဝဝ အဆုံး၌ ကောင်းကင်တဲတော်သည် ဆေးကြောခြင်းခံရမည်ဖြစ်သည် (ဒံ၊ ၈း၁၄ ကို ဟေဗြဲ၊ ၉း၂၃ နှင့်ယှဉ်၍ ဖတ်ပါ) ထိုအချိန်၌ အကြိုတရားရင်ဆိုင်စီရင်ခြင်းကို စတင်လိမ့်မည် (ဒံ၊ ၇း၉-၁၄)။ ဖော်ပြထားသော မတူညီသည့်နည်းလမ်းနှစ်သွယ်မှာ တူညီ သော အကြောင်းအရာပင်ဖြစ်သည်။ ထိုတရားစီရင်ခြင်းသည် ‘‘အမြင့်ဆုံး သော အကြိုတရားရင်ဆိုင်စီရင်ခြင်းကို စတင်လိမ့်မည် (ဒံ၊ ၇း၉-၁၄)။ ဖော်ပြထားသော မတူညီသည့်နည်းလမ်းနှစ်သွယ်မှာ တူညီသော အကြောင်း အရာပင်ဖြစ်သည်။ ထိုတရားစီရင်ခြင်းသည် ‘‘အမြင့်ဆုံးသော ဘုရားသခင်၏သန့်ရှင်းသူတို့အားစီရင်’’ (ဒံ၊ ၇း၂၂) ယင်းသတင်း စကားသည် ဘုရားရှင်၏လူများအတွက် မင်္ဂလာရှိသော သတင်းကောင်း ဖြစ်သည်။

မသဲ၊ ၂၂း၁-၁၄ ၌ ယေရှုရှင်သည် ရင်ဆိုင်ဖြေရှင်းရသော တရား ရင်ဆိုင်စီရင်ခြင်းအကြောင်းကို မင်္ဂလာပွဲသို့ဝင်ရောက်သော ဧည့်သည် များ ပွဲမကျင်းပမီအခြေအနေဖြင့် ပုံဖော်ပြောဆိုခဲ့သည်။

ဗျာဒိတ်ကျမ်း၌လည်း အကြိုတရားရင်ဆိုင်စီရင်သော အကြောင်း ကို ‘‘ဗိမာန်တော်အတွင်းဝတ်ပြုကိုးကွယ်သူများ’’ အား တိုင်းထွာ မှတ်သားခြင်းဖြင့် တာဝန်ပေးခဲ့သည် (ဗျာ၊ ၁၁း၁)။ ကြေညာချက်၌လည်း ‘‘တရားစီရင်တော်မူသော အချိန်ရောက်လာပြီ’’ (ဗျာ၊ ၁၄း၆၊၇) ကို (ဗျာ၊ ၁၄း၁၄-၁၆) နှင့်နှိုင်းယှဉ်ပါ။

ကောင်းကင်မှတရားစီရင်ခြင်းအကြောင်းကို ဤကမ္ဘာပေါ် နေထိုင် စဉ် မှာပင် ကျွန်ုပ်တို့မည်သို့သိရှိသင့်သနည်း။

အင်္ဂါနေ့ ဒီဇင်ဘာလ ၂ဝ ရက်

မိလေနိကပ်ကာလတရားစီရင်ခြင်း

သမ္မာကျမ်းစာသည် ယေရှုရှင်ဒုတိယအကြိမ် ကြွလာခြင်း အကြောင်းနှင့် ဆိုင်၍ (၁) အသက်ရှင်လျက်ရှိသောသန့်ရှင်းသူနှင့် ရှင်ပြန်ထမြောက်လာသော သန့်ရှင်းသူတို့သည် ‘‘ကောင်းကင်အာကာသ၌ သခင်ဘုရားကိုတွေ့ဆုံလိမ့် မည်’’ (၁သက်၊ ၄း၁၆၊၁၇)။ (၂) သန့်ရှင်းသူများ အားလုံးတို့သည် ကောင်းကင် ဘုံသို့ချီဆောင်ခြင်းခံရ၍ ကိုယ်တော်ကိုယ်တိုင် ပြင်ဆင်ထားတော်မူသောနေရာ အရပ်၌ အတူတကွ နေထိုင်ကြရမည် (ယောဟန်၊ ၁၄း၁-၃)။ (၃) မိလေနိကပ်ကာလ အဆုံး၌ ယေရုရှလင်မြို့သစ်သည် ကောင်းကင်မှကျလာပြီး ထာဝရသန့်ရှင်းသူတို့ နေထိုင်ရာအိမ်ဖြစ်လိမ့်မည် (ဗျာ၊ ၂၁း၁-၃၊ ၉-၁၁)။ ထိုအတွက်ကြောင့် မိလေနိကပ်ကာလအတွင်း ဤကမ္ဘာကြီးသည် အထီးကျန် လွတ်လပ်လဟာ အဖြစ် ကျန်ရှိခဲ့သောအချိန်မှာ သန့်ရှင်းသူတို့သည် ခရစ်တော် နှင့်အတူ ကောင်းကင်တွင်စိုးစံလျက်ရှိနေမည် (ယေရမိ၊ ၄း၂၃။ ဗျာ၊ ၂ဝး၄)။

၁ကော၊ ၆း၂၊၃ ကို ဗျာဒိတ်၊ ၂ဝး၄-၆၊ ၁၁-၁၃ နှင့်နှိုင်းယှဉ် ဖတ်ပါ။ သန့်ရှင်းသူများတို့သည် အဘယ်ကြောင့် မိလေနိကပ်ကာလအတွင်း တရားစီရင်ရသောအခွင့်ရှိသနည်း။

--------------------------------------------------------------------------------------------------

တရားစီရင်ခြင်းအဆင့်ဆင့်မှာ (၁) စာတန်စွပ်စွဲထားသော ဘုရားရှင် မတရားသည့်ကိစ္စကို ဖြေရှင်းပေးပြီး ဘုရားရှင်၏ စာရိတ္တတော်သည် တရား မျှတကြောင်းကို သက်သေထူရန်ဖြစ်သည်။ (၂) ဖြောင့်မတ်သူတို့၏ ရရှိ ပိုင်ဆိုင်ခွင့်ဆုလာဘ်ကိုအတည်ပြုရန် (၃) ဆိုးသွမ်းသူများအား တရားစီရင် ရာ၌ မျှတကြောင်းကိုပြသရန် (၄) သံသယဖြင့် ကြည့်နေသူအားလုံးကို စိတ်သန့်ရှင်းသွားစေပြီး နောက်နောင်ပုန်ကန်ခြားနားခြင်းများ ပြန်၍မဖြစ်လာ စေရန်၊ စကြဝဠာကြီးကို ပြသပေးရန် တို့ဖြစ်သည်။ ဖြောင့်မတ်သူများ၏ အကြို တရားရင်ဆိုင်စီရင်ခြင်း၌ ကောင်းကင်သားများသာ ပါဝင်နိုင်ခွင့်ရှိသည် (ဒံ၊၇း၉၊ ၁ဝ)။ သို့သော် မိလေနိကပ်ကာလအတွင်း၌ စီရင်သော တရား စီရင်ခြင်းတွင် ဆိုးယုတ်သူနှင့် ကျဆုံးခဲ့သော ကောင်းကင် တမန်များ ကို တရားစီရင်လိမ့်မည်။ ထိုစီရင်ခြင်း၌ သန့်ရှင်းသူများ ကိုယ်တိုင် ပါဝင်ရသောအခွင့်ရှိသည် (၁ကော၊ ၆း၃။ ယုဒ၊ ၆။ ဗျာ၊ ၂ဝး၄-၆)။

အကြိုတရားရင်ဆိုင်ဖြေရှင်းစီရင်ခြင်းကို ၁၈၄၄ ‘‘ရာဇပလ္လင်ကို တည်ထားလျက် တရားစီရင်ခြင်းငှာ စာစောင်ကိုဖွင့်ထား၏ (ဒံ၊ ၇း၉၊၁ဝ)။ မိလေနိကပ်ကာလတရားစီရင်ခြင်းသည် သန့်ရှင်းသူများကောင်းကင်သို့ ချီဆောင် သွားပြီးနောက် ပလ္လင်ထက်၌ထိုင်ကြစဉ် တရားစီရင်ခြင်း ကို စတင်သည်။ ကောင်းကင်မှစာအုပ်သည်ဖွင့်လျက် သေဆုံးသော သူများတို့ကို မိမိတို့၏ အကျင့်အတိုင်း တရားစီရင်ပေးမည်။ ရေးမှတ် ထားသမျှအတိုင်း စီရင်ခြင်း ခံကြရမည် (ဗျာ၊ ၂ဝး၄၊၁၂)။ ထိုတရား စီရင်ခြင်းအဆင့်ဆင့်သည် သန့်ရှင်း သူများအတွက် ကောင်းကင် မှတ်တမ်းကို စစ်ဆေးရသောအခွင့်နှင့် ဘုရားရှင် သည် တရားမျှတစွာ ပြုတော်မူကြောင်းကို ကိုယ်တိုင်ဖတ်ရှုသိရှိခွင့်ရလိမ့်မည်။ လူအားလုံး တို့သည် မိမိတို့လုပ်ဆောင်ခဲ့ကြသည်အတိုင်း ရလဒ်ကိုရရှိကြောင်း မိမိတို့၏ဆုံးဖြတ်ချက်ဖြင့်သာ စီရင်ခံရကြောင်းကို ရှင်းရှင်းပြသ ပေးရုံမက၊ ကိုယ်တော်အဘယ်ကြောင့် ထိုသို့ပြုရသည်ကို ရှင်းပြပေးတော် မူသည်။

ဘုရားရှင်၏စာရိတ္တတော်နှင့်ဆိုင်၍ ဒုတိယသေခြင်းကိုရင်ဆိုင်ရန် ထမြောက်လာသော သေဆုံးခဲ့သည့်လူဆိုးတို့ကို သန့်ရှင်းသူတို့သည် တရား စီရင်ခဲ့ကြသည်။ ဘုရားသခင်သည် တရားမျှတတ်ကြောင်းကို လူအားလုံး မသိရမချင်း မည်သူတစ်ဦးတစ်ယောက်မျှ ဖျက်ဆီးမခံရပါဟု သင်၏အဖြေကို ဥပုသ်စာဖြေအတန်းသို့ယူဆောင်လာပါ။

ဗုဒ္ဓဟူးနေ့ ဒီဇင်ဘာလ ၂၁ ရက်

ပြစ်ဒဏ်ချတရားစီရင်ခြင်း

အလယ်ခေတ်တစ်လျှောက် ယိမ်းယိုင်ခြင်းကြီးစိုး၍ ဘုရားရှင်၏ ပုံရိပ်ကို ကြမ်းတမ်းတင်းကျပ်သောဘုရားအဖြစ် ပုံဖော်လိုကြသည်။ ယနေ့ မှားယွင်းသောပုံဖော်ခြင်းမှာလည်း ဘုရားသခင်သည် မေတ္တာ ကရုဏာကြီးလွန်း လှ၍ သားသမီးများကို အပြစ်ပေးခြင်းလုံးဝမရှိဟု တစ်မျိုးအမှားလုပ်လာ ပြန်သည်။ အမှန်တရားမပါသော ချစ်ခြင်း မေတ္တာသည် အလုံးစုံပျက်သုဉ်းခြင်း နှင့် ဥပဒေမဲ့ ဖြစ်ရပ်များ ပေါ်ပေါက်လာမည်။ မေတ္တာမပါသောစီရင်ခြင်း သည်လည်း နှိပ်ကွပ်မှု၊ ရက်စက်မှုသာဖြစ်လာလိမ့်မည်။ ဘုရားသခင်၏ တရားစီရင်ခြင်း အဆင့်ဆင့်မှာ တရားမျှတမှုနှင့်ကရုဏာကို ပေါင်းစည်းထား သည်။ အခြေအနေအရ ချစ်ခြင်းမေတ္တာမျိုးမဟုတ်ပါ။

ဘုရားသခင်၏အပြစ်ပေးစီရင်ခြင်းသည် နောက်ဆုံးပြစ်ဒဏ် ချစီရင် ခြင်းဖြစ်၍ လူ့သမိုင်း၌ နောက်ထပ်တစ်ကြိမ် ထပ်မံမဖြစ်လာ တော့ပါ။ အကန့် အသတ်နှင့်ထားသောတရားစီရင်ခြင်းများမှာ ဥပမာ စာတန်သည် ပုန်ကန်ထကြွ သောကြောင့် ကောင်းကင်မှနှင်ထုတ်ခဲ့သည် (ဗျာ၊ ၁၂း၇-၁၂)၊ အာဒံနှင့် ဧဝကို ဧဒင်ဥယျာဉ်တော်အတွင်းမှ နှင်ထုတ် ခဲ့သည် (က၊ ၃)၊ ရေလွမ်းမိုးခြင်း (က၊ ၆-၈)၊ သောဒုံနှင့်ဂေါမောရကို ဖျက်ဆီးခြင်း (က၊ ၁၉။ ယုဒ၊ ၇)၊ အဲဂုတ္တုပြည်မှသားဦးများ အသတ်ခံရခြင်း (ထွက်၊ ၁၁၊၁၂)၊ အာနနိနှင့်ရှဖိရေ တို့အသေခံရခြင်း (တမန်၊ ၅း၁-၁၁) တို့ဖြစ်သည်။ ထိုကြောင့် အပြစ်ဒဏ်ချ တရား စီရင်ခြင်းသည် မကောင်းသောသူများအတွက်ဖြစ်၍ လူ့သမိုင်းတွင် နောက်ဆုံးအခေါက်ဖြစ်လိမ့်မည်။

၂ပေ၊ ၂း၄-၆ နှင့် ၂ပေ၊ ၃း၁ဝ-၁၃ ကိုဖတ်ပါ။ ယင်းကျမ်းချက် တို့သည် ကျွနု်ပ်တို့ကိုအပြစ်ဒဏ်ချ တရားစီရင်ခြင်းနှင့်ပတ်သက်၍ မည်သို့ နားလည်ရန်ကူညီပေးသနည်း။ ပြည့်စုံသောတရားစီရင်ချက်ချ၍ တရားမျှတ ကြောင်း မည်သို့ဖော်ပြသနည်း။

--------------------------------------------------------------------------------------------------

‘‘ဘုရားရှင်၏ကောင်းမြတ်ခြင်းနှင့် ခွင့်လွတ်သည်းခံခြင်း၊ စိတ်ရှည်ခြင်း နှင့်ကရုဏာတော်သည် ပြုတော်မူသောအရာ၌ သက်သေခံ လျက်ရှိသည်။ အပြစ်သားများကိုအပြစ်ပေးခြင်းကြောင့် ကိုယ်တော်၏ ဂုဏ်သိက္ခာမကျဆင်း နိုင်ပါ။ ထိုသူတို့သည် နားထောင်ခြင်း ကိုအလေးမထား၊ ကိုယ်တော်မိန့်မှာ ချက်အားလုံးကို ငြင်းပယ်ခဲ့သည်။ ဘုရားသခင်၏သန့်ရှင်းသောပညတ်တော်ကို ဆန့်ကျင်သော အပြစ်ကို ဖြေနိုင်ရန် သားတော်ကိုစေလွတ်၍ အသေခံခြင်းမှတစ်ပါး အခြားမရှိပါ။ ကိုယ်တော်၏ပညတ်သည် ပြောင်းလဲ၍မရသောကြောင့်ဖြစ်၏။ ဘုရားရှင် အာဏာဖြင့် မိန့်ထားသောပညတ်ဖြစ်သည်’’

ဘုရားသခင်သည် ထာဝရအသက်ဆုံးရှုံးနေသောလူသားများအား ကယ်တင်ခြင်းအမှုကိုပြုတော်မူခဲ့သည်။ ကိုယ်တော်အတွက်ရွေးနုတ်ခြင်း အဖိုးအခသည် အလွန်များပြားခဲ့သည်။ ဆုံးရှုံးနေသူများအနေဖြင့် ရွေးချယ်ခြင်း မှားယွင်းလျှင် ထာဝရပျောက်ဆုံးခြင်း၏ရလဒ်ကို ရရှိ သွားမည်။ အပြစ်၌ ကျဆုံးနေသူများအယောက်စီကို ဘုရားရှင် တရားစီရင် ရာ၌ ကိုယ်တော်၏ စာရိတ္တတော်နှင့်ဆန့်ကျင်မှုတိုင်းကို အမြစ်ပြတ် ချေမှုန်းပစ်မည်ဖြစ်သည်။ ဘုရားရှင် ချစ်တော်မူသော တစ်ခုတည်းသောအရာမှာ တရားမျှတခြင်းသဘောသာဖြစ်သည်။

ကယ်တင်ခြင်းရရှိမည့်သူအတွက် ဘုရားရှင်သည် လူတစ်ယောက် တည်းသာရရှိမည်ဆိုလျှင်လည်း ဘုရားရှင်သည် အသေခံမည့် အကြောင်း၊ ကယ်တင်ရန်ဆန္ဒရှိသည့်အကြောင်း ကပ်တိုင်တော်မှမည်သို့သွန်သင်ထားသနည်း။

ကြာသပတေးနေ့ ဒီဇင်ဘာလ ၂၂ ရက်

ဒုတိယသေခြင်း

ဘုရားရှင်သည် လူ့သမိုင်းကြောင်းကို အဆုံးစွန်အထိသို့ပို့ဆောင် သည်။ မိလေနိကပ်ကာလအဆုံး ဆိုးသောသူများအားလုံး ပြန်၍ ထမြောက်လာ မည်။ မိမိတို့၏သင်္ချိုင်းတွင်းအသီးသီးမှ ရှင်ပြန်လာပြီး အပြီးသတ်အပြစ်ဒဏ် ကို ခံယူကြရတော့မည် (ဗျာ၊ ၂ဝး၅၊ ၁၁-၁၅)။ တရားစီရင်ခြင်းအဆင့် အားလုံးပြီးဆုံးသွားသောကြောင့် အားလုံးပြည့်စုံ သွားသည်။ နောက်တစ်ဖန် ထပ်ဖြစ်စရာအကြောင်း တစ်ခုမျှမရှိတော့ပါ။ ဆိုးသောသူများသည် ဘုရားရှင် ၏တရားစီရင်ခြင်းအမှုကိုလက်ခံကာ၊ ထာဝရဘုရားသည် မျှတကြောင်းကို ဝန်ခံကြလိမ့်မည်။ မဟာ တိုက်လှန်ပွဲ၏ အဖြစ်အပျက်အားလုံးသည် မည်သို့ ရှိသည်ကို စကြဝဠာတစ်ခွင်မှ စောင့်ကြည့်နေကြသည်။ လူဆိုးလူကောင်း အားလုံးက စိတ်ဝင်တစားရှိနေကြသည်။ တစ်စိတ်တစ်သဘောတည်း တစ်သံ တည်းဖြင့် ‘‘သန့်ရှင်းသူတို့၏ဘုရင်ကိုယ်တော်သည် မျှတ၊ မှန်ကန်သော နည်းလမ်းကို ပြုတော်မူပါပြီဟူ၍ ကြွေးကြော်ကြလိမ့်မည်။’’ စာတန်ကိုယ်တိုင် လည်း ‘‘ဘုရားရှင်၏တရားမျှတသော တရားစီရင်မှု အတွက် ဦးညွတ်လက်ခံ လိမ့်မည်’’

မာလခိ၊ ၄း၁။ ဗျာ၊ ၂ဝး၁၄၊၁၅ နှင့် ဗျာ၊ ၂၁း၈ ကိုဖတ်ပါ။ ငရဲမီးအိုင်သည် ဆိုးသောသူများအတွက် ဒုတိယသေခြင်းကိုခံရရန် မည်သို့ အဆုံးစီရင်မည်နည်း။

--------------------------------------------------------------------------------------------------

စာတန်မာရ်နတ်နှင့်သူ၏တမန်များအပါအဝင် အားလုံးသောဆိုးသွမ်း သူတို့သည် စကြဝဠာအတွင်းရှိ အပြစ်ကြီးအားလုံးကိုလည်းကောင်း၊ အပြစ်၏ ရလဒ်အပေါင်းကိုလည်းကောင်း ပျက်စီးခြင်းနှင့်အတူ ယူသွားကြ လိမ့်မည်။ နောက်ဆုံးလူဆိုးများကို ဖျက်ဆီးပစ်ခြင်း သည်လည်း ဘုရားရှင်၏မေတ္တာတော် ကြောင့်ဖြစ်သည်။ ကိုယ်တော်၏ တရားမျှတသောစီရင်ခြင်းသည် သန့်ရှင်းသော သူအတွက်သာမက၊ လူဆိုးများအားလုံးအတွက်လည်းဖြစ်သည်။ ငရဲမီးဖြင့် အပြစ်ကြောင့် လောင်ခြင်းခံရသူတို့သည် ဘုရားရှင်၏ရှေ့တော်၌ အသက်ရှင်ခြင်း ထက် အသေခံရခြင်းသည် ပို၍သင့်မြတ်ပါသည် (ဟေဗြဲ၊ ၁၂း၂၉)။

ထိုဆုံးရှုံးသူတို့သည် သန့်ရှင်းသောနေရာနှင့်ဝေးကွာရပြီး ထာဝရ ပျက်စီးခြင်းသို့ရောက်ရကြသည်။ အကြောင်းမှာ မိမိတို့ကို ရွေးနုတ်တော် မူခဲ့သော သူ၏ရှေ့တော်၌ ပျောက်ကွယ်သွားရန်အတွက်ဖြစ်သည်။ လူဆိုးတို့၏လမ်းဆုံး သည် သူတို့၏ရွေးချယ်ခြင်းနှင့်ကိုက်ညီလှသည်။ ကောင်းကင်နှင့်ဝေးရခြင်းသည် သူတို့ကိုယ်တိုင် ရွေးချယ်သော လမ်း ဖြစ်သည်။ ဘုရားရှင်သည် ကရုဏာ နှင့်ပြည့်၍ မျှတလွန်းလှပါသည် ။

သို့ဖြင့် အပြစ်နှင့်အပြစ်ကိုဖက်တွယ်ထားသူအားလုံးကို အမြစ်ပါ မကျန် သုတ်သင်ပစ်သည်။ သမ္မာကျမ်းနှင့်မကိုက်ညီသော ထာဝရ ငရဲမီးအိုင်အယူသည်လည်း လူဆိုးတို့ဦပသမျှအပြစ်အတိုင်း ဖျက်ဆီးခြင်း အမှုကို စီရင်ပေးသည်။ အပြစ်၏အစနှင့်အဆုံးကိုလည်း အတည်ပြု သုတ်သင်ဖယ်ရှားပေးသည်။ စကြဝဠာတစ်ခွင်လုံးသည် နဂိုမူလ ပြည့်စုံခဲ့သည်အတိုင်း ပြန်၍ဖြစ်သွားလိမ့် မည်။ မကောင်းမှုဒုစရိုက်သည် ထပ်မံ၍ပေါ်ပေါက်လာခြင်းမရှိတော့ပါ။

ကိုယ်တော်ကိုချီးမွမ်းကြသည်။ တရားစီရင်ခြင်းသည် ‘‘ဖြောင့်မတ်ပါ၏’’ (၂တိ၊ ၄း၈)။ သန့်ရှင်းသူတို့အတွက်သော် လည်းကောင်း၊ လူဆိုးများ အတွက်သော်လည်းကောင်း မိမိတို့ ရွေးချယ်ဆုံးဖြတ်သည်အတိုင်း ဘုရားရှင် စီရင်ပေးတော်မူပြီ။ ထာဝရ အသက်နှင့်ထာဝရပျက်စီခြင်းတို့ဖြစ်သည်။

ဘုရားသခင်သည် အချိန်ကြာမြင်စွာစောင့်ပြီးမှ အဘယ်ကြောင့် နောက်ဆုံးအချိန်ကိုရွေးချယ်ပြီး လူကိုကယ်တင်ရပါသနည်း။ အဘယ် ကြောင့် ထိုသို့ပြုရသနည်း။

သောကြာနေ့ ဒီဇင်ဘာလ ၂၃ ရက်

ဆက်လက်လေ့လာရန်။

‘နောက်ဆုံးတရားစီရင်ခြင်းနေ့ရက်၌ ဆုံးရှုံးခြင်းကို ရရှိသော သူတိုင်း တို့သည် မိမိတို့ငြင်းပယ်ခဲ့သော သမ္မာတရားအကြောင်းကို နားလည်သွား လိမ့်မည်။ မတရားမှုအပေါင်း၏မွေနှောက်ခြင်းခံရ၍ သူတို့၏ စိတ်သည် မှောင်မိုက်ပြီး အပြစ်၌ပျော်မွေ့ခဲ့သည်ကို ကပ်တိုင်တော်မှ အလင်းဖြင့် ထင်ရှား ခြင်းရရှိလာလိမ့်မည်။ ကရာနိ ကုန်းပေါ်တွင် ထင်ရှားသောလျှို့ဝှက်နက်နဲ သည့် ယဇ်ကောင်ကြောင့် အပြစ်သားတို့သည် ထ၍အပြစ်ပြောကြလိမ့်မည်။ ရှိသမျှသော လိမ်လည်မှုအပေါင်းတို့သည်လည်း အဝေးသို့လှဲထုတ်ခံကြရမည်။ လူတို့၏ ဖောက်ပြန်တတ်သောသဘော၊ ရက်စက်ကြမ်းကြုတ်သော အမူအရာဖြင့် ဖော်ပြကြလိမ့်မည်။ လူတို့သည်လည်း မိမိတို့ရွေးချယ်သော လမ်းသည် မည်သို့ ဖြစ်လာသည်ကို မြင်သွားရလိမ့်မည်။ အချိန်ကြာမြင့်စွာမေးခွန်းဖြစ်ခဲ့သောအမှား သို့မဟုတ် အမှန်နှစ်ခု အကြား သည် မဟာတိုက်လှန်ပွဲကြီးအဆုံး၌ အားလုံး ရှင်းလင်းသွား လိမ့်မည်။ စကြဝဠာ၏အဆုံးအဖြတ်ဖြင့် ဘုရားရှင်ကိုစွပ်စွဲ ထားသော အကြောင်းအလုံးစုံသည် ရှင်းလင်းပြတ်သားစွာ အဖြေပေါ်လာလိမ့် မည်။ ဘုရားရှင်သည် အပြစ်ကိုလုံးဝမနှစ်သက်ကြောင်းကို လူတိုင်းသိရှိသွား လိမ့်မည်။ ဘုရားရှင်၏အုပ်ချုပ်မှုအောက်၌ အမည်းစက်မရှိခဲ့ပါ။ ထိုအရာ အားလုံးကို လူအားလုံး၏စိတ်၌ ရှင်းလင်းစွာထင်ရှားလာချိန်၌ ကယ်တင်ခံ သူသော်လည်းကောင်း၊ ဆုံးရှုံးရမည့်သူသော်လည်းကောင်း အားလုံးတို့ သည် တညီတညွတ်တည်းသံပြိုင်ဖြင့် ‘သန့်ရှင်းသူတို့၏ဘုရင် ကိုယ်တော် သည် မျှတဖြောင့်မတ်ပါ၏။ ကိုယ်တော်ကိုမကြောက်ရွံ့နိုင်သူ မည်သူရှိ မည်နည်း။ နာမတော်သည် ဘုန်းကြီးပါစေသာ။......တရားသဖြင့်စီရင်ခြင်း သည် ထင်ရှားပါ၏’ (ဗျာ၊ ၁၅း၃၊၄)’’

-ဝ-